Médhium antarplanèt uga arupa papan anané paling ora loro laladan mèmper piringan sing isiné lebu kosmis. Sing pisanan, méga lebu zodhiak, ana ing Tata Surya bagéan njero lan arupa panyebab cahya zodhiak. Iki kamungkinan kawangun saka tabrakan jroning sabuk astéroid sing disebabaké déning interaksi karo planèt-planèt.[23] Laladan kaloro mbentang antarané 10 SA nganti watara 40 SA, lan mungkin disebabaké déning tabrakan sing mèmper ananging dumadi ing njero Sabuk Kuiper.[24][25]